b"\n_START_ARTICLE_\nFrancesc Masferrer Albert\xc3\xad\n_START_SECTION_\nBiografia\n_START_PARAGRAPH_\nFill i n\xc3\xa9t de rajolers, ja de jove es va sentir atret per les lletres en general i concretament pel m\xc3\xb3n teatral.  _NEWLINE_Als 17 anys va ingressar a l'agrupaci\xc3\xb3 l'Asil Dominical que dirigia Moss\xc3\xa8n Sants Boada i en la que va realitzar tasques d'apuntador. Masferrer tenia p\xc3\xa0nic als escenaris  i la tasca d'apuntador li va brindar l'oportunitat d'endinsar-se en el m\xc3\xb3n teatral sense ser vist. A l'edat de 20 anys va ingressar a l'Agrupaci\xc3\xb3 Romea, que dirigia Benet Escriba Romaguera amb la que va participar com apuntador, autor i finalment com a president de l'entitat fins a la seva dissoluci\xc3\xb3 el 1960._NEWLINE_Masferrer va ser membre de la Lliga Catalana secretari de les entitats guixolenques Casino dels Nois i de l'Ateneu Deportiu_NEWLINE_Com a periodista afeccionat, va col\xc2\xb7laborar a diverses publicacions guixolenques: Llevor, Ciutat Nova, ''L'Avi Mun\xc3\xa9'', La Costa Brava  i va dirigir el setmanari ''Espalmat\xc3\xb2rium''. _NEWLINE_El 1932 va ser nomenat corresponsal literari de la publicaci\xc3\xb3 barcelonina Teatre Catal\xc3\xa0 on hi va publicar diversos contes.\n_START_SECTION_\nObres de teatre\n_START_PARAGRAPH_\nVa comen\xc3\xa7ar a escriure als 20 anys i la seva obra compte amb un total de trenta obres de teatre, de les quals onze van ser posades en escena per l'Agrupaci\xc3\xb3 Romea, Pluja d'hivern (1909); La pubilla  (1912); Enganyoses aparences  (1914); Aqu\xc3\xad i a Tossa  (1915); Tra\xc3\xafdoria no ven\xc3\xa7 l'amor  (1927); Rosaura,  De la vida errant (1928); Per una clavellina  (1929); La felicitat dels altres  (1934); Pr\xc3\xb2leg d'un drama  (1936); Hostes vingueren \xe2\x80\xa6 o conseq\xc3\xbc\xc3\xa8ncies de la grip, probablement escrit el 1936. _NEWLINE_Despr\xc3\xa9s de l'esclat de la guerra civil el 1936, ja no va tornar a escriure m\xc3\xa9s._NEWLINE_Masferrer va morir el 13 de setembre del 1973 als 83 anys, a la ciutat que l'havia vist n\xc3\xa9ixer, Sant Feliu de Gu\xc3\xadxols."